АҞӘА, цәыббра 6 – Sputnik. Аԥсылмантә кинофорум еиднакылеит Урыстәыла, Испаниа, Франциа, Финлиандиа, Норвегиа, Сербиа рҟынтәи акинематографистцәа. Абри атәы ааицҳауеит Лев Рыжков.
Аурыс фильмқәа рҟынтәи аԥыжәара рымоуп Татарстан, Башкортостан, Иакутиа ркиностудиақәа рҟны иҭыху афильмқәа.
Русумҭақәа афестиваль ахь инаргеит Узбекистан, Казахстан, Таджикистана, Кыргызстан, Ермантәыла, Қырҭтәыла, Украина, Белоруссиа уҳәа рҟынтәи акинематографистцәа. Иара убасгьы ирацәоуп Иран, Ирак, Бангладеш, Шьамтәыла, Китаи рҟынтәи аҭыхымҭақәа. Ирантәи арежиссиор Маджид Маджиди, афестиваль ахь иааигеит афильм "Мухаммад – Посланник Всевышнего". Афестиваль иалахәуп Лиудмила Хитиаева, Иури Назаров, Тамара Иандиева.
"Афестиваль адевиз акыр асимвол ҵакы амоуп: "Акультурақәа рдиалог аҟынтәи адиалог акультурахь", — лҳәеит афестиваль анагӡаратә директор Милиауша Аитуганова. — афестиваль аконцепциа адоуҳатә хәдурақәа рыларҵәароуп. Ҳара ҳаартуп егьырҭ адинқәа рызгьы. Ҳара ара еидаҳкылоит аҳалалра зҵоу, иаарту акино аҭыхыҩцәа".
Акинофестиваль аус ауеит цәыббра 11 рҟынӡа.